Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9640. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9477. Il-EUR-Lex hu l-aċċess fuq l-internet għal-liġi Ewropea. F'(II)(2) tal-Kapitolu 1, il-kliem "ir-referenza" ġew sostitwiti bi "ir-referenzi" u l-kliem "din ir-referenza" ġew sostitwiti b'"dawn ir-referenzi" Din l-emenda għandha l-għan li tikkoreġi żball fl-abbozzar. Id-Dokument Uniku mhuwiex affettwat minn din l-emenda. Ir-reviżjoni taż-żona ġeografika tad-denominazzjoni "Muscadet" tinvolvi l-esklużjoni ta' seba' muniċipalitajiet (Bouguenais, Frossay, Mésanger, Rezé, Le Pellerin, Touvois, u Varades) u ta' seba' partijiet mill-muniċipalitajiet (Gétigné, Legé, Ligné, Vieillevigne, Villeneuve-en-Retz, Cugand u Saint Hilaire-de-Loulay) wara ħidma biex tillimita l-vinji għaż-żoni fejn tinżamm vitikultura ta' kwalità. Barra minn hekk, saru emendi editorjali: il-lista l-ġdida tal-entitajiet amministrattivi tqis il-fużjonijiet jew emendi oħra taż-żoni amministrattivi li ilhom fis-seħħ minn meta ġiet approvata l-Ispeċifikazzjoni. Għal aktar ċertezza legali, il-lista tirreferi għall-verżjoni fis-seħħ tal-kodiċi ġeografiku uffiċjali, ippubblikat kull sena mill-INSEE. B'riżultat ta' dan, id-Dokument Uniku dwar iż-żona ġeografika ġie emendat, kif ukoll il-parti ddedikata għad-deskrizzjoni tar-rabta mal-oriġini. Fil-Kapitolu 1(IV)(2) tal-Ispeċifikazzjoni, wara l-kliem "19 ta' Mejju 2011" żdied il-kliem "u l-20 ta' Ġunju 2018". Din l-emenda għandha l-għan li żżid id-data ta' approvazzjoni mill-awtorità nazzjonali kompetenti ta' emenda taż-żona tal-irqajja' tar-raba' demarkata fiż-żona ġeografika ta' produzzjoni. Id-demarkazzjoni tal-irqajja' tar-raba' tikkonsisti fl-identifikazzjoni ta' dawk l-irqajja' tar-raba', fiż-żona ġeografika tal-produzzjoni, li huma tajbin għall-produzzjoni tad-Denominazzjoni ta' Oriġini Protetta kkonċernata. Id-Dokument Uniku mhuwiex affettwat minn din l-emenda. Iż-żona fil-viċinanza immedjata ġiet aġġornata wara l-fużjoni ta' muniċipalità u r-reviżjoni taż-żona ġeografika. Għalhekk, ċerti muniċipalitajiet taż-żona ġeografika issa jinsabu fiż-żona fil-viċinanza immedjata. Iż-żona globali tal-vinifikazzjoni tad-denominazzjoni ma ġietx emendata. Id-Dokument Uniku dwar il-kundizzjonijiet l-oħra ġie emendat b'riżultat ta' dan. Fil-paragrafu(1)(b), il-kliem "min-numru massimu ta' rimjiet definiti skont ir-regoli taż-żabra. " ġew sostitwiti bi "għal 14" Fil-paragrafu(1)(c): wara l-kliem "bejn ir-ringieli" żdied: "meta dan l-ispazju ma jkunx aktar minn 1,50 metru" il-kliem "it-tul tal-weraq li jitkejjel" ġie sostitwit mill-kliem "it-tul tal-weraq jitkejjel" Dawn l-iżviluppi saru wara l-emenda tar-rendiment massimu. Id-Dokument Uniku mhuwiex affettwat minn din l-emenda Il-produzzjoni massima medja ta' kull roqgħa art żdiedet għal 12 000 kg għal kull ettaru.12 000 kg għal kull ettaru. L-emenda tal-produzzjoni massima ta' kull roqgħa art saret flimkien mal-emenda tar-rendiment massimu tad-denominazzjoni. Id-Dokument Uniku mhuwiex affettwat minn din l-emenda. Ir-rendiment tad-denominazzjoni żdied għal 70 ettolitru għal kull ettaru u r-rendiment massimu żdied għal 83 ettolitru għal kull ettaru. Ir-rendiment u r-rendiment massimu żdiedu b'rabta mar-riċerka tal-aromi bit-tijol u friski fl-inbejjed sabiex joħorġu b'aktar qawwa l-karatteristiċi storiċi u speċifiċi tal-"Muscadet". Barra minn hekk, ir-reviżjoni taż-żoni tal-irqajja' tar-raba' wriet li l-artijiet riżervati għad-denominazzjoni "Muscadet" huma aktar fertili. Id-Dokument Uniku dwar ir-rendiment ġie emendat b'riżultat ta' dan. Tħassret il-projbizzjoni dwar l-użu ta' trattamenti bis-sħana fl-inbid b'temperaturi ta' aktar minn 40 °C. L-emenda għandha l-għan li tagħti l-mezzi tekniċi kollha possibbli lill-operaturi biex jimmaniġġjaw il-konsegwenzi tas-snin diffiċli li kienu kkaratterizzati minn devjazzjonijiet organolettiċi tat-tip "Goût Moisi Terreux". It-teknika tat-tisħin tal-most, imsejħa termovinifikazzjoni, ixxekkel ħafna inqas l-inbejjed f'dak li jirrigwarda t-tnaqqis fil-ħxuna u t-traqqiq minn dik tal-użu tal-faħam enoloġiku nofsu poruż. Id-Dokument Uniku dwar il-prattiċi enoloġiċi speċifiċi ġie emendat b'riżultat ta' dan. F'(IX)(c) żdied li l-inbejjed jinżammu separati mill-fond fin ta' vinifikazzjoni tagħhom sa mhux aktar tard mill-31 ta' Lulju tas-sena ta' wara dik tal-ħsad. F'riċerka dwar il-freskezza tal-inbejjed, il-perjodu ta' maturazzjoni fuq il-fond tal-inbid ġie limitat. Id-Dokument Uniku dwar il-prattiċi enoloġiċi speċifiċi, kif ukoll id-deskrizzjoni tar-rabta mal-oriġini, ġew emendati b'riżultat ta' dan. Tħassar il-punt IX(4)(b) tal-Kapitolu 1 dwar id-data tal-kummerċjalizzazzjoni tal-inbejjed bejn id-depożitanti awtorizzati. Id-Dokument Uniku mhuwiex affettwat minn din l-emenda. Fil-punt XII(2) ġie miżjud: "Fuq bażi tranżitorja, u sal-ħsad tal-2019 inkluż, l-inbejjed jistgħu jinżammu fuq il-fond fin ta' vinifikazzjoni tagħhom wara l-31 ta' Lulju tas-sena ta' wara dik tal-ħsad. Id-Dokument Uniku mhuwiex affettwat minn din l-emenda. Id-data tal-għeluq tad-dikjarazzjoni ta' talba mxiet mill-15 ta' Diċembru għall-31 ta' Diċembru. Id-dikjarazzjonijiet fir-rigward tat-taqsima I(2) u (3) tal-Kapitolu II ġew emendati wkoll. Id-Dokument Uniku mhuwiex affettwat minn dawn l-emendi. Saru bidliet editorjali fiż-żamma tar-reġistri. F'(II)(2) tal-Kapitolu II: fil-punt(b), tħassru l-kliem "sad-data tat-tressiq tad-dikjarazzjoni ta' talba tiegħu" u "u l-aċidità tal-most" fil-punt(c), il-kelma "Speċifikazzjoni" ġiet sostitwita b'"reġistru" fil-punt(d), il-kelma "Speċifikazzjoni" ġiet sostitwita b'"reġistru" u tħassru l-kliem "jew għall-konsum tal-inbejjed tad-Denominazzjoni ta' Oriġini Kkontrollata li mhumiex ippakkjati," Żdied ukoll l-obbligu li fir-reġistru tal-fabbrika tal-inbid titniżżel id-data tas-separazzjoni tal-inbid mill-fond fin ta' vinifikazzjoni tiegħu. Id-Dokument Uniku mhuwiex affettwat minn din l-emenda. Il-Kapitolu 3 ġie rivedut għall-konsistenza fil-kliem tal-punti ewlenin li jridu jiġu kkontrollati fl-Ispeċifikazzjoni tal-Prodott taż-żona tal-pajjiż ta' Nantes. Id-Dokument Uniku mhuwiex affettwat minn din l-emenda. DOP - Denominazzjoni ta' Oriġini Protetta L-inbejjed huma bojod, xotti u mingħajr gass. L-inbejjed għandhom: qawwa alkoħolika naturali minima skont il-volum ta' 9,5 %; kontenut massimu ta' zokkor fermentabbli (glukożju u fruttożju) ta' 5 grammi għal kull litru; kontenut totali ta' aċidità volatili ta' 10 milliekwivalenti għal kull litru; qawwa alkoħolika totali massima skont il-volum, wara l-arrikkiment, ta' 12 %; kontenut totali ta' acidità ta' bejn 61 u 112-il milliekwivalenti għal kull litru għall-inbejjed li għandhom kontenut ta' zokkor fermentabbli (glukożju u fruttożju) ta' bejn 3 grammi għal kull litru u 5 grammi għal kull litru. Il-kontenut totali ta' diossidu tal-kubrit tal-inbejjed u l-kontenut totali tal-aċidità tal-inbejjed li għandu kontenut ta' zokkor fermentabbli (glukożju u fruttożju) ta' anqas minn 3 grammi għal kull litru, u l-qawwa alkoħolika totali miksuba mill-inbejjed huma konformi mal-limiti stabbiliti mil-leġiżlazzjoni Komunitarju. L-inbejjed huma bojod, xotti u mingħajr gass. Dawn għandhom aromi delikati, ħafna drabi f'serje ta' frott jew fjuri, u bilanċ fit-togħma li huwa ġeneralment iddominat mill-freskezza. Id-densità minima tat-tħawwil tal-vinji hija ta' 6 500 pjanta għal kull ettaru. Id-distanza bejn ir-ringieli mhijiex aktar minn 1,50 metru u d-distanza bejn il-pjanti fl-istess ringiela hija ta' bejn 0,90 metru u 1,10 metru. Il-vinji jinżabru b'massimu ta' 14-il rimja għal kull pjanta: jew b'żabra bi friegħi qosra b'massimu ta' ħames friegħi għal kull pjanta; jew b'żabra tat-tip Guyot sempliċi jew doppja. Iż-żabra ssir qabel tiftaħ il-ftuħ taż-żahar jew qabel l-istadju 5 tal-iskala ta' Eichhorn u Lorentz. Ikun xi jkun il-metodu taż-żabra, id-dwieli jistgħu jinżabru b'4 rimjietaddizzjonali għal kull pjanta bil-kundizzjoni li fl-istadju fenoloġiku li jikkorrispondi għal 11 jew 12-il werqa, in-numru taz-zkuk li jagħtu l-frott tas-sena għal kull pjanta ma jkunx aktar minn 14. Huwa pprojbit kull trattament termiku tal-ħsad tal-għeneb fejn it-temperatura ma taqbiżx il-5 °C. L-inbejjed ma jaqbżux il-qawwa alkoħolika totali skont il-volum ta' 12 % wara l-arrikkiment. L-inbejjed jinżammu separati mill-fond fin ta' vinifikazzjoni tagħhom sa mhux aktar tard mill-31 ta' Lulju tas-sena ta' wara dik tal-ħsad. Minbarra d-dispożizzjonijiet ippreżentati hawn fuq, l-inbejjed jikkonformaw mal-obbligi li jinsabu fil-leġiżlazzjoni Komunitarju u fil-Kodiċi rurali u tas-sajd marittimu f'dak li għandu x'jaqsam mal-prattiki enoloġiċi. 83 ettolitru għal kull ettaru L-istadji kollha tal-produzzjoni jridu jsiru fiż-żona ġeografika approvata mill--Istitut Nazzjonali tal-Oriġini u l-Kwalità fil-laqgħa tal-kumitat nazzjonali kompetenti tal-15 ta' Ġunju 2017. Il-perimetru ta' din iż-żona, fid-data tal-approvazzjoni ta' din l-Ispeċifikazzjoni mill-kumitat nazzjonali kompetenti, jinkludi t-territorju tal-muniċipalitajiet jew partijiet mill-muniċipalitajiet li ġejjin abbażi tal-kodiċi ġeografiku uffiċjali għall-2018: Id-département ta' Maine-et-Loire: Mauges-sur-Loire (għat-territorju biss tal-muniċipalitajiet delegati ta' La Chapelle-Saint-Florent u Saint-Florent-leVieil), Orée d'Anjou (għat-territorju biss tal-muniċipalitajiet delegati ta' Bouzillé, Champtoceaux, Drain, Landemont, Liré u La Varenne), u Sèvremoine (għat-territorju biss tal-muniċipalitajiet delegati ta' SaintCrespin-sur-Moine u Tillières) . Deskrizzjoni tal-fatturi naturali li jikkontribwixxu għar-rabta Iż-żona ġeografika għandha pajsaġġ ikkaratterizzat mill-alternanza tal-vinji fuq l-għoljiet u mill-mergħat bil-foresti fil-widien, enfasizzat fl-isbaħ siti mill-preżenza ta' mtieħen qodma jew ta' "folies nantaises" (djar ta' villeġjatura li nbnew fis-seklu 18 mill-aristokrazija jew mill-klassi tan-nofs fil-periferija ta' Nantes). L-irqajja' tar-raba' tal-vinji jinsabu essenzjalment fuq l-għoljiet iffurmati mil-Loire, mis-Sèvre u mill-Maine, mill-bur ta' Goulaine, mil-lag ta' Grandlieu u mit-tributarji tagħhom, fin-Nofsinhar u fil-Lvant tal-belt ta' Nantes. Qrib il-kosta tal-Oċean Atlantiku, iż-żona ġeografika hija marbuta kemm mal-Bretanja permezz tal-istorja tagħha kif ukoll mal-Val de Loire permezz tal-pożizzjoni ġeografika tagħha u testendi fuq 81 muniċipalità tad-départements tal-Loire-Atlantique, ta' Maine-et-Loire u tal-Vendée. Iż-żona ġeografika tibbenefika minn klima oċeanika kkaratterizzata mill-bidla baxxa annwali fit-temperaturi, minħabba l-viċinanza ta' korpi importanti tal-ilma (oċean, l-estwarju tal-Loire, il-lag ta' Grandlieu, il-bur ta' Goulaine). It-temperaturi fix-xitwa huma partikolarment moderati u s-sjuf jibqgħu friski, b'ventilazzjoni żgurata miż-żiffa tal-baħar. Ftit li xejn tagħmel xita matul l-istaġun tat-tkabbir tal-vinji, u dan jirriżulta f'ammont ta' xemx sinifikanti għal din il-latitudni, għalkemm il-marea tal-ħarifa xi kultant tiġi akkumpanjata minn xita qawwija. Iż-żona ġeografika għandha ġeoloġija kumplessa. Fil-Prekambrijan u fl-era Primarja, l-oroġenesi wasslet għall-istabbiliment ta' blat plutoniku (granit, gabbro) u ta' blat metamorfiku (gness, shale tal-majka, ekloġiti, amfiboliti). Din il-bażi hija koperta lokalment b'sedimenti terzjarji (tafal, ramel taċ-ċagħaq). Il-ħama eolika li ġie ddepożitat fir-reġjun fl-era Kwaternarja tnaddaf b'mod ġenerali mill-erożjoni. Minkejja din id-diversità ġeoloġika, il-ħamrija li tiżviluppa fuq dawn il-formazzjonijiet hija fil-biċċa l-kbira kannella, b'saħħitha, ramlija u fiha ħafna ċagħaq. Billi tirrifletti l-prattiki, iż-żona tal-irqajja' tar-raba' għall-ħsad tal-għeneb, tiddefinixxi strettament l-għoljiet li għandhom pajsaġġi miftuħa, essenzjalment jew tradizzjonalment miżrugħa bil-vinji, u l-irqajja' tar-raba' li għandhom ħamrija permeabbli tajba għat-tisħin, b'kapaċità limitata li żżomm l-ilma u b'fertilità kimika moderata. Deskrizzjoni tal-fatturi umani li jikkontribwixxu għar-rabta Il-vinja tad-Denominazzjoni ta' Oriġini Kkontrollata "Muscadet" wirtet tradizzjoni ta' vitikultura li tmur lura għall-ewwel sekli tal-era tagħna. Bħala port tal-Oċean fil-bokka tal-Loire, Nantes ġiet iddikjarata kmieni ħafna bħala lokalità importanti għat-tbaħħir tal-inbejjed lejn il-Gżejjer Brittaniċi u l-Ewropa tat-Tramuntana. Diversi kitbiet jixhdu r-reputazzjoni emerġenti tal-inbejjed fil-Medju Evu. Gradwalment, u speċjalment xprunata mill-kummerċ Olandiż, il-vinja ta' Nantes tispeċjalizza fil-produzzjoni ta' nbejjed bojod u ta' spirti. Għalhekk, it-tħawwil tal-vinji huwa mħeġġeġ mit-tassazzjoni, bl-inbejjed tal-Bretanja li huma inqas intaxxati bin-nofs minn dawk li ġejjin mill-upstream tal-Loire. L-identità tal-vinja nħolqot mal-iżvilupp tal-varjetà tal-għeneb li minnu jinkiseb l-inbid Melon B. L-ewwel traċċi bil-miktub dwar it-tħawwil ta' din il-"pjanta ta' Bourguignon" taħt l-isem "Muscadet" jidhru f'nofs is-seklu 17. Wara x-xitwa qalila tal-1709, li qerdet fil-biċċa l-kbira l-vinja ta' Nantes, il-varjetà tal-għeneb li minnu jinkiseb l-inbid Melon B, aktar reżistenti għall-ġlata, tħawwlet mill-ġdid b'mod preferenzjali fl-aqwa lokalitajiet tar-reġjun. Il-gwerer kontrorivoluzzjonarji tal-1793, li matulhom inqerdet il-vinja, u wara l-kriżi tal-fillossera mill-1884, ittardjaw biss il-ħolqien tagħha. Ir-rikostituzzjoni tal-vinja bit-tilqim tipprovdi opportunità biex jiġu adattati l-prattiki kulturali tradizzjonali għal tekniki ġodda (tħawwil f'ringieli, żabra tat-tip Guyot). Għalhekk, l-għarfien espert tal-produzzjoni ġie kkodifikat sew: adozzjoni tal-varjetà tal-għeneb li minnu jinkiseb l-inbid Melon B biss, żamma ta' densità għolja ta' tħawwil, kontroll tal-produzzjoni tal-vinji u limitazzjoni tar-rendiment tagħhom, ħsad ta' għeneb misjur kompletament. Wara regolament legali fis-snin 1920, dawn il-prattiki ġew stabbiliti mir-rikonoxximent tad-Denominazzjonijiet ta' Oriġini Kkontrollata "Muscadet Sèvre et Maine" u "Muscadet Coteaux de la Loire", fl-1936, imbagħad "Muscadet" fl-1937. Fil-kuntest tal-produzzjoni ta' nbejjed aktar rikki u aktar kumplessi, l-operaturi jadottaw proċedura teknika partikolari ta' vinifikazzjoni, il-"metodu ta' Nantes", li tikkonsisti fiż-żamma tal-inbejjed fuq il-fond fin ta' vinifikazzjoni tagħhom għal mill-anqas xitwa waħda mingħajr ebda tiswib tal-inbid minn ġo flixkun għal ieħor, għarfien espert li ġej mit-tendenza li kellhom il-produtturi, dik li jżommu barmil tal-aħjar inbid tagħhom fuq il-fond tiegħu biex jiċċelebraw l-avvenimenti familjari tar-rebbiegħa ta' wara. Dan il-metodu ta' maturazzjoni jwassal għat-togħma matura u x-xaħam fl-inbejjed, b'arrikkiment, b'mod partikolari, fil-mannoproteini u f'komposti oħra li ġejjin mill-awtoliżit tal-qoxra ċellulari tal-ħmira. Barra minn hekk, dan il-metodu, li huwa bbażat fuq in-nuqqas ta' mmaniġġjar tal-inbejjed u ż-żamma tagħhom f'atmosfera mgħobbija bil-gass tal-karbonju, li jillimita ferm il-fenomeni tal-ossidazzjoni u r-rilaxx tal-komposti volatili, jippermetti l-preservazzjoni sar-rebbiegħa u lil hinn, tal-aromi ffurmati waqt il-fermentazzjoni alkoħolika. Ir-regolament speċifiku għar-referenza tradizzjonali "sur lie" ġie definit fl-1977 u huwa rifless, sa mill-1994, permezz tal-ibbottiljar tal-inbejjed fl-istess kantini ta' vinifikazzjoni, sabiex jiġi limitat kemm it-tiswib tal-inbid minn ġo flixkun għal ieħor kif ukoll it-tferrigħ tal-inbejjed. Fl-2009, il-vinja tad-Denominazzjoni ta' Oriġini Kkontrollata "Muscadet" kopriet ftit aktar minn 11 300 ettaru, sfruttati minn madwar 840 produttur. Il-vinifikazzjonijiet huma prinċipalment ix-xogħol ta' azjendi agrikoli partikolari, u l-ħassada għall-kummerċ jammontaw għal madwar 25 % tal-produzzjoni u kważi 10 % tal-kooperazzjoni. L-inbejjed tad-Denominazzjoni ta' Oriġini Kkontrollata "Muscadet" huma bojod u mingħajr gass. Dawn għandhom aromi delikati, ħafna drabi f'serje ta' frott jew fjuri, u bilanċ fit-togħma li huwa ġeneralment iddominat mill-freskezza. L-inbejjed li jibbenefikaw mill-kliem "sur lie" għandhom b'mod ġenerali bilanċ fil-ħalq orjentat l-aktar lejn togħma matura, riħa aktar kumplessa u dawn jista' jkollhom tfexfix ħafif li ġej mill-gass tal-karbonju residwu li jifforma waqt il-fermentazzjoni alkoħolika. Biex jiġu ppreservati l-freskezza tagħhom, ir-rikkezza aromatika tagħhom u l-gass tal-karbonju endoġenu, dawn jiġu protetti mill-ossidazzjoni waqt il-maturazzjoni tagħhom. Minħabba li l-livell ta' gass tal-karbonju tagħhom huwa ferm għoli għal ippakkjar f'kontenituri flessibbli, dawn jiġu ppakkjati fi fliexken u jeħtieġu attenzjoni partikolari għall-ippakkjar. Fl-"Étude des vignobles de France" tiegħu (Volum II, Pariġi, 1876), Jules GUYOT kiteb li "Jekk il-ħamrija tal-Loire-Inférieure hija eċċellenti, il-klima tiegħu hija meraviljuża". Fil-fatt, iż-żona ġeografika tibbenefika mill-għaqda bejn ħamrija li twassal għall-vitikultura u klima li tiffavorixxi l-espressjoni aromatika tal-varjetajiet tal-għeneb abjad li minnu jinkiseb l-inbid. Għalhekk, il-konsistenza raffa tal-ħamrija tiżgura bidu prekoċi taċ-ċiklu tad-dwieli u tillimita l-qawwa tiegħu. Ix-xitwa moderata tenfasizza din il-prekoċità, bl-ammont ta' xemx sajfija u bl-irwiefen tal-baħar jipproteġu l-veġetazzjoni minn ħsarat għas-saħħa tagħha. Barra minn hekk, il-ħamrija taż-żona ġeografika tiżgura provvista moderata u regolari ta' ilma għad-dwieli, garanzija ta' maturazzjoni tajba, grazzi għar-riserva mnaqqsa tal-ilma tagħhom u għall-fratturazzjoni tagħhom li tippermetti għeruq tal-pjanti fil-fond. Finalment, it-temperaturi moderati tas-sajf huma ideali biex jiġu ppreservati l-freskezza u l-aromi delikati li joħorġu fl-inbejjed magħmula mill-varjetà tal-għeneb li minnu jinkiseb l-inbid Melon B. Werrieta ta' storja ta' vitikultura antika, il-produtturi taż-żona ġeografika ilhom jagħtu prijorità, għal aktar minn tliet sekli, lill-kultivazzjoni ta' din il-varjetà unika u rari tal-għeneb fuq l-aqwa għoljiet. Dawn tejbu l-prattiki tal-vitikultura biex jiġi żgurat il-ħsad tal-għeneb b'saħħtu u misjur, b'dożaġġ sottili tal-bilanċ rikkezza/aċidità li jinsab fl-inbejjed. B'vinifikazzjoni konformi mal-prattiki lokali, l-inbejjed ta' spiss jitħallew jimmaturaw fuq il-fond fin ta' vinifikazzjoni tagħhom, mingħajr ebda tiswib tal-inbid minn ġo flixkun għal ieħor, li jippermetti lill-molekuli tar-riħa li jiffurmaw waqt il-fermentazzjoni, joħorġu fl-inbejjed. Grazzi għat-temperaturi moderati tax-xitwa fiż-żona ġeografika, li jiffavorixxu l-iskambji mal-fond tal-inbid, l-inbejjed ikomplu jitjiebu matul il-maturazzjoni tagħhom u juru rikkezza akbar fil-ħalq mir-rebbiegħa ta' wara. Ippakkjati fi fliexken matul is-sena ta' wara dik tal-ħsad, l-inbejjed tad-Denominazzjoni ta' Oriġini Kkontrollata ssupplimentati bil-kliem "sur lie" jiksbu kumplessità, waqt li jżommu l-freskezza karatteristika tagħhom, sostnuta minn tfexfix ħafif li ġej mill-gass tal-karbonju residwu li jifforma waqt il-vinifikazzjoni. Sabiex jinżamm il-benefiċċju ta' din il-maturazzjoni u tiġi evitata kull ossidazzjoni, l-operaturi kisbu għarfien espert partikolari waqt l-ippakkjar tal-inbejjed, billi jwettqu l-ibbottiljar direttament fil-fabbriki tal-vinifikazzjoni. Din il-prattika tradizzjonali, li tnaqqas l-immaniġġjar tal-prodotti, hija perfettament adattata għall-preservazzjoni tal-komposti delikati tar-riħa tal-inbejjed. L-inbejjed tad-Denominazzjoni ta' Oriġini Kkontrollata "Muscadet" saru essenzjali minn nofs is-seklu 20 fi Franza, fejn ir-reputazzjoni spontanja tagħhom u r-rata ta' penetrazzjoni tas-suq issa jpoġġuhom fit-tieni post tal-inbejjed bojod. Matul is-snin 1980, l-esportazzjoni żviluppat mill-ġdid, sar-rappreżentazzjoni ta' qrib l-40 % ta' volumi mibjugħa. It-turiżmu għandu rwol importanti f'dan is-suċċess minħabba l-viċinanza tal-kosta u l-assoċjazzjoni tal-inbejjed mal-frott tal-baħar u mal-ħut. Fl-2010, din il-vinja, biż-żona tal-produzzjoni tagħha, kienet waħda mil-akbar vinji ta' nbid abjad fid-dinja miżrugħa b'varjetà waħda tal-għeneb li minnu jinkiseb l-inbid. Żona fil-viċinanza immedjata Qafas ġuridiku: Leġiżlazzjoni nazzjonali Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fil-viċinanza immedjata, iddefinita permezz ta' deroga għall-vinifikazzjoni u l-preparazzjoni tal-inbid, il-vinifikazzjoni, il-preparazzjoni, il-maturazzjoni u l-ippakkjar tal-inbejjed suxxettibbli li jibbenefikaw mill-kliem "sur lie", hija kkostitwita mit-territorju tal-muniċipalitajiet li ġejjin abbażi tal-kodiċi ġeografiku uffiċjali għall-2018: Id-département ta' Maine-et-Loire: Beaupréau-en-Mauges (għat-territorju biss tal-muniċipalitajiet delegati ta' Beaupréau u Gesté), Ingrandes-Le Fresne sur Loire (għat-territorju biss tal-muniċipalità delegata ta' Fresnesur-Loire), Mauges-sur-Loire (għat-territorju biss tal-muniċipalità delegata ta' Marillais), Montrevault-sur-Èvre (għat-territorju biss tal-muniċipalitajiet delegati ta' La Boissière-sur-Evre, La Chaussaire, Le FiefSauvin, Le Fuilet, Montrevault, Le Puiset-Doré, Saint-Pierre-Montlimart u Saint-Rémy-en-Mauges), Orée d'Anjou (għat-territorju biss tal-muniċipalitajiet delegati ta' Saint-Christophe-la-Couperie, Saint-Laurent-desAutels u Saint-Sauveur-de-Landemont), u Sèvremoine (għat-territorju biss tal-muniċipalitajiet delegati ta' Montfaucon-Montigné u Saint-Germain-surMoine). Qafas ġuridiku: Leġiżlazzjoni nazzjonali Tip ta' kundizzjoni supplimentari: L-ippakkjar fiż-żona ġeografika demarkata Deskrizzjoni tal-kundizzjoni: L-inbejjed suxxettibbli li jibbenefikaw mir-referenza "sur lie" jiġu ppakkjati fiż-żona demarkata. Sabiex jiġu ppreservati l-karatteristiċi li ġejjin mill-metodu ta' vinifikazzjoni u ta' maturazzjoni, b'mod partikolari l-freskezza tagħhom, il-kumplessità aromatika tagħhom li xi wħud mill-komponenti tagħha joħorġu wara l-ippakkjar, u t-tfexfix ħafif li ġej mil-livell ta' gass tal-karbonju endoġenu tagħhom, sabiex jiġi limitat it-tferrigħ, l-inbejjed suxxettibbli li jibbenefikaw mil-kliem "sur lie" jiġu ppakkjati fi fliexken fil-fabbriki ta' vinifikazzjoni bejn l-1 ta' Marzu u t-30 ta' Novembru tas-sena ta' wara dik tal-ħsad. Dan il-metodu partikolari ta' maturazzjoni jwassal għat-togħma matura u x-xaħam fl-inbejjed, b'arrikkiment, b'mod partikolari, fil-mannoproteini u f'komposti oħra li ġejjin mill-awtoliżi tal-qoxra ċellulari tal-ħmira. Dan il-metodu huwa bbażat fuq in-nuqqas ta' mmaniġġjar tal-inbejjed u ż-żamma tagħhom f'atmosfera mgħobbija bil-gass tal-karbonju, li jillimita ferm il-fenomeni tal-ossidazzjoni u r-rilaxx tal-komposti volatili. L-operaturi kisbu għarfien espert partikolari biex jipproteġu l-inbejjed minn kull ossidazzjoni fit-tank, u biex jipproċedu b'attenzjoni għall-ippakkjar tagħhom fil-fliexken, sabiex ir-rilaxx ta' dawn il-fwejjaħ jibqa' għaddej għall-itwal żmien possibbli u sabiex l-inbejjed isiru aktar kumplessi. Minħabba li l-livell ta' gass tal-karbonju tagħhom huwa ferm għoli għal ippakkjar f'kontenituri flessibbli, dawn jiġu ppakkjati fi fliexken u jeħtieġu attenzjoni partikolari għall-ippakkjar. Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-isem tad-Denominazzjoni ta' Oriġini Kkontrollata jista' jkun ikkompletat bir-referenza "sur lie" għall-inbejjed li jissodisfaw il-kundizzjonijiet ta' produzzjoni stabbiliti għal din ir-referenza fl-Ispeċifikazzjoni. L-isem tad-Denominazzjoni ta' Oriġini Kkontrollata jista' jkun ikkompletat bil-kelma "primeur" jew "nouveau" għall-inbejjed li jissodisfaw il-kundizzjonijiet ta' produzzjoni stabbiliti għal din il-kelma fl-Ispeċifikazzjoni. L-isem tad-Denominazzjoni ta' Oriġini Kkontrollata jista' jkun ikkompletat bid-denominazzjoni ġeografika "Val de Loire" skont ir-regoli stabbiliti għall-użu ta' din id-denominazzjoni fl-Ispeċifikazzjoni. Id-daqs tal-ittri tal-kliem "sur lie", "primeur" jew "nouveau" u tad-denominazzjoni ġeografika "Val de Loire" għandu jkun iżgħar jew ugwali għal, kif ukoll tal-istess għoli, wisa' u ħxuna bħal dak tal-ittri li jiffurmaw l-isem tad-Denominazzjoni ta' Oriġini Kkontrollata. L-inbejjed li jibbenefikaw mill-kliem "sur lie", "primeur" jew "nouveau" jiġu ppreżentati bl-indikazzjoni tal-annata.